Борис Младенов-Young
Празнувам аз рождения си ден…

chitanka.info

Празнувам аз рождения си ден

с най-близките ми същества край мен.

Днес за седемдесет и трети път

свещите върху тортата горят.

Но докато ги духвам (не без зор),

отеква „Happy Birthday“ в дружен хор.

Тогава грабнал ножа с две ръце

с апломб отрязвам първото парче

и пожелавам (явно под секрет,

на ум) за всички здраве и късмет.

„Аз знам, какво си дядо пожела —

извиква Джорданчо с уверен тон —

да бъдем ние двамата със Шон

най-примерните внуци на света!“

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.